Скажу пра мінскія школы, сітуацыю ў якіх ведаю лепш за ўсё. Самы дэмакратычны цэннік з тых, пра якія я даведалася, аказаўся ў школе, дзе бацькі “скінуліся” па 100 долараў у эквіваленце за аднаго выпускніка (сумеснае святкаванне з бацькамі тут не прадугледжана). Бацькоў гэтая лічба цалкам задавальняе, тым больш што ў яе ўваходзіць усё: набыццё шарыкаў для ўрачыстай лінейкі, кветак, падарункаў для першакласнікаў, паездка за горад пасля лінейкі, правядзенне выпускнога, вячэра ў школьнай сталовай і г.д. Праўда, як мне сказалі, ёсць верагоднасць, што з’явяцца нейкія дадатковыя расходы і бацькам трэба будзе крыху даплаціць.